1175 Anno Incarnationis Dominicae millesimo centesimo septuagesimo quinto, Haimo Bisordus, et Malahina uxor eius pro animabus suis, et antecessorum suorum dederunt Deo, et monachis Sanctae Mariae de Maceriis croatam suam de Répan, et pratum Letaudi, et pratum maioris de Montalia sicut ipse, et fratres eius pro veritate sua disterminarunt illud ; concesserunt quoque illis croatam reversatae sicut calumniabantur eam a quercu Girardi usque ad pirum de Morteux, et terram Sancti Stephani sicut ostendere potuerunt demonstratam et designatam sibi a ministris ; concesserunt quoque eis terram Petri Reginae, et pratum fratris Roberti Mainardi de Muressaudo ; huius rei testes sunt hi, Villermus Bisordus monachus Sancti Petri Cabilonensis, Moyses, Stephanus, Robertus, Rainaudus monachi Sanctae Mariae Maceriarum, Hugo de Rispen, Haimericus, et Stephanus de Albiniaco conversi. Artaudus Milmandae, Hugo de Chasul, Villelmus Bisordus militiae praepositus Bisordi magister, Rainaldus, Robertus Gilbertus, Brunellus, Hugo Bernardus frater eius, Hugo Milmandae, et Bartholomeus, et Villelmus nepotes eorum. Depromptum pro originali restituto requirento domino Benedicto Perdrilion procuratore claustrali abbatie de Maizieres diocesis Cabilonensis per nos notarios regis de Belna commorantes die vigesima mensis julii anno Domini millesimo sexcentesimo octogesimo primo. [signatures :] Prouchier [ ?]. B Perdrillion procureur de Maizières. Durand.